Theodor Bergmann

Teodoras Bergmanas (Theodor Bergmann; 1850 m. gegužės 21 d. Sailauf – 1931 m. kovo 23 d. GaggenauErich Keyser; Heinz Stoob, Deutsches Städtebuch, Handbuch städtischer Geschichte, Stuttgart, Kohlhammer, 1939. (page 239) ) – vokiečių verslininkas ir pramonininkas, geriausiai žinomas kaip šaunamųjų ginklų konstruktorius. Kaip ir daug to meto verslininkų T. Bergmanas daugiausia užsiėmė dviračiais ir automobiliais. Ginklai nebuvo T. Bergmano dėmesio centre, nors jis nuolat kūrė pistoletus ir jų šovinius. Sukurtus pistoletus gamino kiti pagal jo licencijas.

Teodoras Bergmanas savo automobilių verslą 1910 m. pardavė Karlui Benzui.

 Bergmano pistoletai 
Pirmąjį savitaisį pistoletą, panaudodami naujai sukurtą (1884 m., Paul Vieille) bedūmį paraką, 1888 m. sukūrė broliai Clair, dirbę Sent Etjene (Prancūzija). Prieš tai šis parakas buvo panaudotas 1886 m. sukurtame Lebelio šautuve. Broliai Clair panaudojo 8 mm šovinį, sukurtą iš šveicariško 1882 m. sukurto 7,5 mm šovinio. Brolių Clair pistoleto Prancūzijos kariuomenė nepriėmė.

Pirmasis pistoletas, gamintas tikrai dideliais kiekiais, buvo sukonstruotas austro Jozefo Laumano (Joseph Laumann), jį 1892 m. gamino Osterreichische Waffenfabrik Gesellschaft (Šteiras). Pistoletas, vadinamas Schönberger-Laumann pistoletu, susilaukė didelės paklausos.

1893 m. pirmieji Borchardt’o ir T. Bergmano pistoletai buvo pardavinėjami Europoje ir Amerikoje. Borchardto pistoletas išsivystė į Borchardt Luger, o po to į pistoletą Luger P08 (Parabellum), kuris tapo vienu žymiausių pasaulio pistoletų.

T. Bergmanas kiekvienais metais užpatentuodavo po pistoletą:
 Bergmann 1893
 Bergmann 1894
 Bergmann 1895
 Bergmann 1896
 Bergmann 1897, kitaip Bergmann Pieper
 Bergmann 1898
 Bergmann 1899
 Bergmann 1901, kitaip Bergmann Simplex
 Bergmann Mars
 Bergmann 1905
 Bergmann 1908, kitaip Bergmann-Bayard 1908
 Bergmann 1910, kitaip Bergmann-Bayard 1910
 Bergmann 1910/21, kitaip Bergmann-Bayard 1910/21

 Kiti T. Bergmano ginklai 
T. Bergmanas sukonstravo lengvąjį kulkosvaidį Bergmann MG 15nA, kuris naudojo 1901 m. užpatentuotą rakinimo sistemą. Šis kulkosvaidis, vadintas MG 15, buvo naudojamas iki Antrojo pasaulinio karo.

1915 m. Vokietijos šautuvų bandymo komisija (Špandau) nutarė sukurti naują ginklą kovai apkasuose. Pradžioje buvo ketinta modifikuoti jau naudotus savitaisius pistoletus, ypač Luger ir C96 Mauser. Tačiau
 šių pistoletų mechanizmai nebuvo pritaikyti visiškai automatinio šaudymo apkrovoms,
 jie buvo jautrūs mūšio lauke neišvengiamam purvui ir dulkėms,
 dėl mažos masės juos sunku buvo suvaldyti šaudant automatiniame režime.
Tuo remdamasi Komisija nutarė, kad reikalingas visiškai naujas ginklas.

Bergmano kompanija Bergmann Waffenfabrik sukūrė naują ginklą (pistoletą kulkosvaidį), atitikusi iškeltus reikalavimus, kuris buvo pavadintas MP 18 ar Maschinenpistole 18/I. Šio ginklo kūrimo grupėje dirbo ir konstruktorius Hugas Šmaiseris (Hugo Schmeisser).

T. Bergmano kompanija egzistuoja iki dabar, tik ji šiuo metu yra plastikų gamintoja.

 Nuorodos 

Bergmann
Bergmann
Bergmann